शुरूआती दिनों में अकबरपुर में नगर पालिका के अधिशाषी अधिकारी के रूप में नियुक्ति उपरान्त सुरेश कुमार मौर्य लगभग सभी से सलीके से पेश आते थे, परन्तु ज्यों-ज्यों यहाँ उनका समय बीतने लगा त्यों-त्यों उनके मिजाज में तब्दीली आने लगी। अब जब भी कोई उनसे यह समझकर बात करता है कि वह एक भद्र व्यक्ति से बात कर रहा है तो उसकी यह सोच धरी की धरी रह जाती है, क्योंकि ई.ओ. मौर्य उसे अनापेक्षित उत्तर देते हैं। मसलन- नगर क्षेत्र में जलापूर्ति, पथ प्रकाश, साफ-सफाई व्यवस्था से सम्बन्धित कोई शिकायत या जानकारी देता है तो ई.ओ. भड़क जाते हैं और उनका कहना होता है कि पहले प्राथमिकी दर्ज कराओ फिर कुछ हो पाएगा। यह सुनकर बड़ा आश्चर्य होता है कि जो कार्य इनके स्तर का है उसके लिए थाने में प्राथमिकी दर्ज कराने की क्या आवश्यकता.......?